ΓΡΑΠΤΗ ΕΡΩΤΗΣΗ E-3920/00

υποβολή: Brigitte Langenhagen (PPE-DE) προς την Επιτροπή

(13 Δεκεμβρίου 2000)

Θέμα: Ενημέρωση με νέα στοιχεία σύμφωνα με την οδηγία της ΕΕ για την προστασία των αγρίων πτηνών

Στην Κάτω Σαξονία ενημερώνεται επί του παρόντος με νέα στοιχεία ο κατάλογος των προστατευομένων ζωνών σύμφωνα με την οδηγία της ΕΕ για την προστασία των αγρίων πτηνών. Συχνά δημιουργείται η εντύπωση ότι τούτο αντιβαίνει στους δικαιολογημένους ενδοιασμούς του πληθυσμού και μάλιστα στο πνεύμα της οδηγίας, δηλαδή όσον αφορά τον συνυπολογισμό των οικονομικών συμφερόντων.

Θα μπορούσε η Επιτροπή να απαντήσει στις ακόλουθες ερωτήσεις μου:

1. Σε ποια νομική βάση στηρίζεται η τρέχουσα διαδικασία ενημέρωσης, ή για ποιους συγκεκριμένους λόγους εφαρμόζεται;

2. Σε ποιο βαθμό θα μετέχει ο ενδιαφερόμενος πληθυσμός στη διαδικασία αυτή;

3. Συμφωνεί με το πνεύμα της οδηγίας το γεγονός ότι ορισμένες αξιόλογες και αναντικατάστατες καλλιεργούμενες εκτάσεις πρέπει να μετατραπούν σε βοσκότοπους, να συρρικνωθούν σε μεγάλο βαθμό ή να αποκλεισθούν εξ ολοκλήρου από τις προστατευόμενες φυσικές περιοχές;

4. Συμφωνεί με το πνεύμα της οδηγίας το γεγονός ότι απειλείται σοβαρά η επιβίωση εκμεταλλεύσεων που έχουν από παλιά εγκατασταθεί στην περιοχή;

5. Σε ποιο βαθμό εξετάζει η Επιτροπή την σκοπιμότητα των μέτρων που λαμβάνουν τα κράτη μέλη;

6. Γνωρίζει η Επιτροπή το γεγονός ότι δυνάμει των οδηγιών της ΕΕ καταστρατηγείται πολιτική που στρέφεται κατά του πληθυσμού με το επιχείρημα ότι οι αρμόδιοι στις Βρυξέλλες δεν είχαν άλλη δυνατότητα επιλογής; Τι αντίκτυπο θα έχει κατά την Επιτροπή η πολιτική αυτή στην αντίληψη του πληθυσμού για την Ευρώπη και τι ενέργειες σκοπεύει να αναλάβει για να αντιμετωπισθεί το πρόβλημα αυτό;

7. Αληθεύει ότι η Επιτροπή ασκεί πιέσεις στα κράτη μέλη με το σκεπτικό ότι αν δεν εφαρμόζουν, ή αν εφαρμόζουν ανεπαρκώς, τις ισχύουσες διατάξεις θα αφαιρεθούν χρηματοδοτικές ενισχύσεις που προορίζονται για την περιοχή; Θεωρείται παραδεκτή μια τέτοιου είδους τακτική;

Απάντηση της κας Wallstrm εξ ονόματος της Επιτροπής

(7 Μαρτίου 2001)

Ήδη από το 1992, η Επιτροπή έχει προωθήσει καταγγελία και αργότερα, προσφυγή επί παραβάσει για μη πλήρη εφαρμογή του άρθρου 4 της οδηγίας 79/409/ΕΟΚ του Συμβουλίου της 2ας Απριλίου 1979 περί της διατηρήσεως των αγρίων πτηνών(1) (της οδηγίας Πτηνά) στη Γερμανία, λόγω του ανεπαρκούς καθορισμού ζωνών ειδικής προστασίας (ΖΕΠ) για τα είδη πτηνών που καλύπτονται από το άρθρο 4 παράγραφοι 1 και 2 και της μη διαβίβασης επαρκών πληροφοριών σχετικά με τις χαρακτηρισμένες ως ΖΕΠ ζώνες, όπως απαιτείται βάσει του άρθρου 4 παράγραφος 3 της οδηγίας. Η αντίστοιχη δικαστική αίτηση αποφασίστηκε το θέρος του 2000 και βρίσκεται στο στάδιο της προετοιμασίας.

Βάσει της περιορισμένης γνώσης της Επιτροπής σχετικά με την τρέχουσα κατάσταση στην Κάτω Σαξωνία, μόνο τα ακόλουθα μπορούν να δοθούν ως απάντηση:

1. Το ομοσπονδιακό κρατίδιο Κάτω Σαξωνία περιλαμβάνεται μεταξύ των γερμανικών κρατιδίων που εδώ και περισσότερα από 20 έτη μετά την έκδοση της περί πτηνών οδηγίας, θεωρούνται ως μη έχοντα καθορίσει επαρκείς ΖΕΠ ούτε ως έχοντα διαβιβάσει τις σχετικές πληροφορίες. Η Επιτροπή δεν έχει γίνει αποδέκτης πληροφοριών ούτε από την Κάτω Σαξωνία, αλλά ούτε και από την Γερμανία, σχετικά με το πεδίο εφαρμογής και τις χρονικές παραμέτρους της τρέχουσας διαδικασίας που περιγράφεται από το Αξιότιμο Μέλος του Κοινοβουλίου. Παρακαλείται λοιπόν το Αξιότιμο Μέλος του Κοινοβουλίου να θέσει το ερώτημα απευθείας στη Γερμανία ή στην Κάτω Σαξωνία.

2. Η τελευταία φράση ισχύει επίσης και για το ερώτημα το σχετικό με τη δημόσια συμμετοχή. Η περί πτηνών οδηγία δεν περιλαμβάνει διατάξεις που θαπεχρέωναν τα κράτη μέλη να συμβουλεύονται το κοινό στο πλαίσιο της διαδικασίας επιλογής των τοποθεσιών.

3. Η περί πτηνών οδηγία δεν εμποδίζει, γενικά, αγροτικές πρακτικές σε Ζώνες Ειδικής Προστασίας, πλην όμωςποχρεώνει τα κράτη μέλη να τηρούν τους σχετικούς με την διατήρηση στόχους της εν λόγω τοποθεσίας και να αποτρέπουν τηνποβάθμιση των εν λόγω τόπων.

Όσον αφορά την αλλαγή από τόπους βοσκής σε καλλιεργήσιμη γη, η Επιτροπή πληροφορήθηκε αποκλειστικά μέσω καταγγελιών ότι ορισμένες περιοχές στη Γερμανία κατάλληλες για χαρακτηρισμό βάσει της περί πτηνών οδηγίας, έχουν καταστραφεί, αλλάζοντας δηλαδή τον χαρακτήρα τους από τόποι βοσκής σε καλλιεργήσιμη γη. Το Ευρωπαϊκό Δικαστήριο έχει αποφανθεί προσφάτως, στην απόφασή του C-96/98 (Marais Poitevin) ότι στις ΖΕΠ, τέτοιες φθοροποιοί αλλαγές είναι παράνομες.

4. Στις δύσκολες διαπραγματεύσεις για την επίτευξη συμφωνίας σχετικά με τις γεωργικές επιδοτήσεις στο πλαίσιο της Γενικής Συμφωνίας Δασμών και Εμπορίου (GATT/Γύρος της Ουρουγουάης) έγιναν δεκτά από κοινού με τους συμμετόχους της GATT, μέτρα τύπου πράσινο κουτί.

Ο κανονισμός (ΕΚ) αριθ. 1257/1999/ΕΚ του Συμβουλίου της 17ης Μαΐου 1999 που αφορά την στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών(2), επιτρέπει στα κράτη μέλη την αντιστάθμιση των περιορισμών που απορρέουν από την κοινοτική περιβαλλοντική νομοθεσία (π.χ. την περί πτηνών οδηγία). Η Κάτω Σαξωνία έκανε χρήση της δυνατότητας αυτής στο Πρόγραμμα Αγροτικής Ανάπτυξης και, ως εκ τούτου, οι αγρότες μπορούν να τύχουν αποζημιώσεων για τέτοιους περιορισμούς. Αυτό αναμένεται να εξασφαλίσει ότι τα αγροκτήματα δεν τίθενται εν κινδύνω.

5. Η Επιτροπή εξέτασε λεπτομερώς τον στόχο και την επάρκεια των μέτρων των κρατών μελών σε σχέση με την συμμόρφωσή τους με το άρθρο 4 της περί πτηνών οδηγίας και αναγνώρισε την ανεπάρκειά τους. Ωστόσο, φαίνεται ότι η πλειονότητα των ομοσπονδιακών κρατιδίων έλαβε σημαντικά βελτιωτικά μέτρα.

6. Η Επιτροπή εκφράζει τη λύπη της για παρόμοιες δηλώσεις και θα ήθελε ναπενθυμίσει στο Αξιότιμο Μέλος του Κοινοβουλίου ότι η Επιτροπή, σύμφωνα με το άρθρο 211 (πρώην άρθρο 155) της συνθήκης ΕΚ, είναιποχρεωμένη να εξασφαλίζει την πλήρη και ορθή εφαρμογή της κοινοτικής νομοθεσίας (συμπεριλαμβανομένων των σχετικών με τη φύση οδηγιών που θέσπισε το Συμβούλιο).

7. Με επιστολή του μέλους της Επιτροπής του αρμόδιου για τη γεωργία, τα κράτη μέλη ήταν, όντως, ενήμερα για τηνποχρέωσή τους όσον αφορά τηνποβολή καταλόγων των χαρακτηρισμένων στο πλαίσιο του Natura 2000 τοποθεσιών, το ενωρίτερο δυνατόν, και εντός συγκεκριμένης προθεσμίας. Επιπλέον, είχε ζητηθεί από τα κράτη μέλη να ενημερώσουν την Επιτροπή, στο πλαίσιο των οικείων προγραμμάτων αγροτικής ανάπτυξης, για τις πρωτοβουλίες που θα εξασφάλιζαν ότι τα μέτρα που χρηματοδοτούνται στο πλαίσιο των προγραμμάτων δεν θα οδηγούσαν σεποβάθμιση περιοχών ήδη χαρακτηρισμένων ήπό χαρακτηρισμόν στο πλαίσιο του Natura 2000. Σίγουρα το Αξιότιμο Μέλος του Κοινοβουλίου αντιλαμβάνεται ότι στην αντίθετη περίπτωση, η έγκριση των προγραμμάτων αγροτικής ανάπτυξης ενός σημαντικού χρηματοδοτικού μέσου στήριξης της αγροτικής κοινότητας και των γεωργικών επιχειρήσεων δεν θα ήταν δυνατή. Η Επιτροπή θα βρισκόταν στην θέση να εγκρίνει μέτρα τα οποία θα μπορούσαν ναποβαθμίσουν ή να καταστρέψουν περιοχές οι οποίες θα έπρεπε να προστατεύονται βάσει της ευρωπαϊκής περιβαλλοντικής νομοθεσίας. Το ίδιο ισχύει και για τα Διαρθρωτικά Ταμεία, όπου ήταν απαραίτητη η ανάληψη τέτοιωνποχρεώσεων εκ μέρους των κρατών μελών/περιφερειών των περιοχών του στόχου 1, βάσει ανάλογης επιστολής από τα μέλη της Επιτροπής τα αρμόδια για το περιβάλλον και τη περιφερειακή πολιτική.

(1) ΕΕ L 103 της 25.4.1979.

(2) ΕΕ L 160 της 26.6.1999.